Somali (region)

Somali (somalisk: Gobolka Soomaalida) er en av ni regioner (kililoch) i Etiopia, som ble etablert 1996 da den nye, etnisk baserte føderale inndelingen ble innført. Regionen ligger på grensen til Somalia, og har langt på vei samme utstrekning som det omstridte Ogadenområdet, hvor det har vært grensekriger.

Regionhovedstaden er Jijiga. Regionen hadde 4 439 147 innbyggere ved folketellingen i 2007. Regionen omfatter nomadefolket somaliernes tradisjonelle leveområder, og de utgjør 97 prosent av regionens befolkning.